Oslo, 17.06.2016

**MØTEPROTOKOLL FRA STYREMØTE NR 6/2016**

17. juni på Legenes hus, Oslo, kl. 0930-1500

Tilstede:

Christer Mjåset

Anja Fog Heen

Torstein Schrøder-Aasen

Christopher Elnan Kvistad

Kristin Kornelia Utne

Petter Risøe

Clara Sofie Bratholm

Guro-Marte Gulstad Mpote (via Skype)

Hanne Støre Valeur

Shruti Sharma

Bjørn Ove Ekern Kvavik (sekretariatet)

Hege Synne Rahm (sekretariatet)

**SAKLISTE**

# Sak 72/16 Hendt siden sist

**Referat:**

Styret ble orientert om aktuelle saker styremedlemmene har arbeidet med siden sist, og om saker av felles interesse for de øvrige styremedlemmene, herunder:

Arbeid med satsningsområder:

* Styret har deltatt på EJDs generalforsamling i Vilnius
* Styret har arbeidet med diverse lokale problemstillinger
* Styret har skrevet flere innlegg og artikler til yngreleger.no
* Styret har arbeidet med turnusportalen og turnusundersøkelse
* Styret har deltatt i arbeidsgrupper i forbindelse med ny spesialitetsstruktur
* Styret har arbeidet med gjennomføring av forhandlinger
* Styret har arbeidet med nytt strategidokument i Forskningsutvalget
* Sharma har presentert hviletidsundersøkelse for AMU, Møre og Romsdal HF

Møtedeltakelse:

For øvrig har styret deltatt i følgende møter mv:

* Årsmøte og styremøte i Hordaland legeforening
* Møte med tillitsvalgte på UNN om aktuelle saker
* Møte med SPOL (Legeforeningens samfunnspolitiske avdeling) om mediehåndtering
* Årsmøtet til Troms Legeforening
* Møte med Nordalnd legeforening og tillitsvalgte Nordlandssykehuset
* Møter i KBU-H og LKBU

Avgitte høringssvar:

* Høring - Ny Nasjonal veileder for håndhygiene
* Høring - Ny legespesialitet knyttet til akuttmottakene i sykehus
* Høring - forslag til ny lov om statens ansatte
* Høring – rapport fra arbeidsgruppe i Legeforeningen om variasjon, over- og underforbruk i helsetjenesten

**Vedtak:**

Styret tok sakene til orientering.

# Sak 73/16 Møteprotokoll fra siste styremøte

**Referat:**

Møteprotokoll var sendt styret til gjennomsyn og godkjenning i etterkant av forrige styremøte.

**Vedtak:**

Styret stadfestet godkjenningen av møteprotokollen.

# Sak 74/16 Høringer

**Referat:**

Styret diskuterte hvilke høringer Ylf skal avgi svar på og hvilke styremedlemmer som får ansvaret for hver enkelt høring.

* Høring – endringer i EØS-forskriften om godkjenning av helsepersonell - gjennomføring av endringer i EUs yrkeskvalifikasjonsdirektiv (Frist 31. august)
* Høring – oppfølging av forslag i Primærhelsetjenestemeldingen og Oppgavemeldingen mv (Frist 1. september)
* Høring – gjennomføring av EU-forordning nr. 536/2014 om klinisk utprøving av legemidler til mennesker (Frist 12. august)

**Vedtak:**

Styret vedtok å avgi svar på følgende høringer:

* Høring – endringer i EØS-forskriften om godkjenning av helsepersonell - gjennomføring av endringer i EUs yrkeskvalifikasjonsdirektiv.
  + Ansvarlig: Clara Sofie Bratholm
* Høring – oppfølging av forslag i Primærhelsetjenestemeldingen og Oppgavemeldingen mv
  + Ansvarlig: Christer Mjåset/Hanne Støre Valeur
* Høring – gjennomføring av EU-forordning nr. 536/2014 om klinisk utprøving av legemidler til mennesker
  + Ansvarlig: Christopher Elnan Kvistad

# Sak 75/16 Oppnevning av nemndsmedlemmer i nasjonal nemnd FLO for perioden 1. juli 2016 til 30. juni 2018

**Referat:**

Styret drøftet hvilke tre personer som skal spilles inn fra Ylfs side.

**Vedtak:**

Styret vedtok å foreslå Hanne Støre Valeur, Jo-Endre Midtbu og ytterligere en person. Ylf-sekretariatet kontakter aktuelle kandidater i nærmeste fremtid og avklarer interesse.

# Sak 76/16 Lederutdanning 2016

**Referat:**

Styret diskuterte endringer i retningslinjene for stipend for lederutdanning. Styret diskuterte tidspunkt for utlysning av stipendet.

**Vedtak:**

Styret arbeider videre med retningslinjene og vedtok å utlyse stipendet i løpet av påfølgende uke (uke 25) vedlagt de reviderte retningslinjene.

# Sak 77/16 Yngreleger.no

**Referat:**

Redaktøren informerte styret om status og videre plan. Styret diskuterte innholdet på Yngreleger.no for tiden fremover.

**Vedtak:**

Styret overlot oppfølging til redaktøren i tråd med styrets føringer, og tok for øvrig saken til orientering.

# Sak 78/16 Landsstyremøtet 2016

**Referat:**

Styret oppsummerte Landsstyremøtet 2016.

**Vedtak:**

Styret tok saken til orientering.

# Sak 79/16 Forhandlingssituasjonen

**Referat:**

Styret ble informert om forhandlingssituasjonen våren og høsten 2016.

**Vedtak:**

Styret tok saken til orientering.

# Sak 80/16 Vernepliktig akademisk befal (VAB)

**Referat:**

Styret diskuterte henvendelsen fra tillitsvalgte for VAB, herunder hvordan Ylf skal gå frem for å bedre vilkårene for VAB.

**Vedtak:**

Styret tok saken til orientering.

# Sak 81/16 Kurs

**Referat:**

Styret diskuterte tid, sted og innhold for høstkurs 2016 og vårkurs 2017, herunder turnuslegesamling i forkant av høstkurset. Styret diskuterte også foretakstillitsvalgtsamling januar 2017.

**Vedtak:**

Styret tok saken til orientering.

# Sak 82/16 Spesialitetsstruktur

**Referat:**

Styret fikk informasjon om status i arbeidet med ny spesialitetsstruktur.

**Vedtak:**

Styret tok saken til orientering.

# Sak 83/16 Møteplan høsten 2016

**Referat:**

Styret gjennomgikk og reviderte møteplanen for høsten 2016.

**Vedtak:**

Styret tok saken til orientering.

# Sak 84/16 Søknad om utsatt utbetaling av lederstipend for 2015

**Referat:**

Styret behandlet søknad fra Clara Sofie Bratholm om å få utbetalt lederstipend for 2015 i 2017. Clara Sofie Bratholm deltok ikke i behandlingen av søknaden.

**Vedtak:**

Styret vedtok utbetaling i 2017.